proxectonos/corpus_dominio_legal_administrativo_tmp huggingface dataset:
RESOLUCIÓN do 15 de febreiro de 2017 pola que se procede á publicación das subvencións concedidas no ano 2016, a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, en virtude da Orde do 23 de febreiro de 2016, pola que se establecen as bases que rexen as axudas enmarcadas no programa Iniciativa Xove.
Consellería de Política Social — III. Outras disposicións — 28/02/2017

En virtude das competencias da Consellería de Política Social, atribuídas polo Decreto 177/2016, do 15 de decembro, polo que se fixa a estrutura orgánica da Vicepresidencia e das consellerías da Xunta de Galicia e o Decreto 176/2015, do 3 de decembro, polo que se establece a estrutura orgánica da Consellería de Política Social e de acordo co disposto no artigo 14.5 da Orde do 23 de febreiro de 2016, pola que se establecen as bases que rexen as axudas enmarcadas no programa Iniciativa Xove e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2016, a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións), e a grupos informais de mozos e mozas, para a realización de proxectos de iniciativa xuvenil, mediante resolución da directora xeral de Xuventude, Participación e Voluntariado, por delegación do conselleiro de Política Social, segundo o disposto na disposición adicional segunda da Orde do 23 de febreiro de 2016. A relación de subvencións concedidas atópase no anexo desta resolución.
Santiago de Compostela, 15 de febreiro de 2017
Beneficiarios: asociacións xuvenís, entidades prestadoras de servizos á xuventude e as súas respectivas federacións (ámbito autonómico) e grupos informais de mozos e mozas.
Aplicación orzamentaria: 12.05.313A.481.0.
Proposto: 375.296,04 €.
RESOLUCIÓN do 15 de febreiro de 2017 pola que se dá publicidade á denegación de axudas a zonas con limitacións naturais en áreas distintas das de montaña solicitadas ao abeiro da Orde do 29 de xaneiro de 2016.
Fondo Galego de Garantía Agraria — III. Outras disposicións — 28/02/2017

Mediante a Orde do 29 de xaneiro de 2016 (DOG nº 20, do 1 de febreiro) a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no
Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
Denegar as axudas para o pagamento a zonas con limitacións naturais en áreas distintas das de montaña correspondentes á campaña 2016 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interpoñerse recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16 da Lei 39/2015, do 1 de outubro.
Santiago de Compostela, 15 de febreiro de 2017
RESOLUCIÓN do 14 de febreiro de 2017, da Xefatura Territorial da Coruña, pola que se procede á publicación das subvencións concedidas en virtude da Orde do 23 de febreiro de 2016 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 28/02/2017

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 23 de febreiro de 2016 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa/s: Iniciativa Xove para a posta en marcha de iniciativas xuvenís de ámbito provincial ou inferior, correspondendo a súa resolución á xefa territorial da Consellería Política Social.
Crédito orzamentario: cincocentos corenta e sete mil trescentos sesenta e catro euros con noventa e cinco céntimos (547.364,95 €), dos que cincuenta e sete mil trescentos noventa e tres euros (57.393,00 €) corresponden á provincia da Coruña.
Aplicación orzamentaria: 11 05 313A 481.0.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras, de ámbito provincial ou inferior, e o importe concedido relaciónanse no anexo á resolución.
A Coruña, 14 de febreiro de 2017
RESOLUCIÓN do 13 de febreiro de 2017, da Dirección Xeral de Inclusión Social, pola que se publica a relación de entidades beneficiarias e o importe das axudas concedidas en virtude da Orde do 26 de abril de 2016, pola que se establecen as bases que rexerán a concesión de subvencións plurianuais para os anos 2016 e 2017 a entidades de iniciativa social para a promoción de actuacións de servizos sociais comunitarios e inclusión social (cofinanciada parcialmente polo Fondo Social Europeo e polo Fondo Europeo de Desenvolvemento Rexional).
Consellería de Política Social — III. Outras disposicións — 28/02/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia; no artigo 17.1 da Lei 1/2016, do 18 de xaneiro, de transparencia e bo goberno, e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das entidades beneficiarias e o importe das axudas concedidas en virtude da Orde do 26 de abril de 2016. Estas axudas están cofinanciadas parcialmente polo Fondo Social Europeo e polo Fondo Europeo de Desenvolvemento Rexional 2014-2020, obxectivo temático OT 9. Promover a igualdade, a saúde e a inclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, levan a cabo programas e prestan servizos sociais na área de actuación dos servizos sociais comunitarios, inclusión social e, especificamente, en favor da inclusión social da poboación inmigrante. Estas actuacións comprenden a atención ás persoas nos centros de inclusión e emerxencia social e o desenvolvemento de programas de servizos sociais comunitarios, de inclusión social e en favor da poboación inmigrante.
Así mesmo, a dita orde recolle outra das prioridades establecidas na Estratexia para a inclusión social de Galicia 2014-2020, incluíndo axudas dirixidas ao investimento en centros de inclusión e emerxencia social, regulados na Orde do 25 de xaneiro de 2008 pola que se regulan os requisitos específicos que deben cumprir os centros de inclusión e emerxencia social coa finalidade de reformar e/ou adaptar os ditos equipamentos ás necesidades das persoas usuarias ofrecéndolles servizos que redunden nunha mellora na calidade da atención dispensada.
Norma reguladora: Orde do 26 de abril de 2016 pola que se establecen as bases que rexen a concesión de subvencións plurianuais para os anos 2016 e 2017 a entidades de iniciativa social para a promoción de actuacións de servizos sociais comunitarios e inclusión social (cofinanciada parcialmente polo Fondo Social Europeo e polo Fondo Europeo de Desenvolvemento Rexional) (Diario Oficial de Galicia núm. 86, do 6 de maio).
Crédito orzamentario:
Santiago de Compostela, 13 de febreiro de 2017
EXTRACTO da Orde do 10 de febreiro de 2017 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2015/16.
Consellería de Cultura, Educación e Ordenación Universitaria — III. Outras disposicións — 28/02/2017

BDNS (Identif.): 333408.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que teña cursados estudos de formación profesional de grao superior en 2015/16 (presencial ou a distancia), nalgún centro educativo da Comunidade Autónoma de Galicia e rematados en 2016, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2015/16 na Comunidade Autónoma de Galicia e rematou en 2016. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
Orde EDU/2128/2011, do 15 de xullo (BOE do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
Vinte e tres premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 19.550 €, que non poderán exceder os 850 € por premio.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no
Diario Oficial de Galicia
.
Santiago de Compostela, 10 de febreiro de 2017
RESOLUCIÓN do 19 de xaneiro de 2017, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos por esta consellería no terceiro cuadrimestre do ano 2016.
Consellería de Economía, Emprego e Industria — III. Outras disposicións — 28/02/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía, Emprego e Industria nos meses de setembro a decembro do ano 2016, que se incorpora como anexo a esta resolución.
Santiago de Compostela, 19 de xaneiro de 2017
Convenios de colaboración subscritos pola Consellería de Economía, Emprego e Industria nos meses de setembro, outubro, novembro e decembro do ano 2016.
ORDE do 26 de xaneiro de 2017 pola que se dispón o nomeamento de dous vogais do Consello de Administración da Autoridade Portuaria de Vigo.
Consellería do Mar — II. Autoridades e persoal — 31/01/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Alfonso Rueda Valenzuela e Mercedes Rodríguez Moreda como vogais no Consello de Administración da Autoridade Portuaria de Vigo, en representación da Comunidade Autónoma de Galicia.
Santiago de Compostela, 26 de xaneiro de 2017
RESOLUCIÓN do 21 de febreiro de 2017 pola que se dá publicidade á encomenda de xestión á Axencia Galega de Infraestruturas para a xestión de carácter técnico relativa á valoración das ofertas técnicas presentadas en expedientes de contratación relacionados co Camiño de Santiago.
Axencia Turismo de Galicia — III. Outras disposicións — 27/02/2017

De conformidade co artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Axencia Turismo de Galicia á Axencia Galega de Infraestruturas para a xestión de carácter técnico relativa á valoración das ofertas técnicas presentadas en expedientes de contratación relacionados co Camiño de Santiago, coas seguintes características:
– Actividade: emisión, por parte de persoal técnico cualificado da Axencia Galega de Infraestruturas, dun informe técnico de valoración das ofertas técnicas presentadas nos seguintes expedientes de contratación relacionados co Camiño de Santiago:
– Contratación, non suxeita a regulación harmonizada da obra por lotes do Proxecto de construción da recuperación, sinalización e mellora do camiño Inglés para adaptalo á nova delimitación oficial 2013-2014, polo procedemento aberto, tramitación anticipada, pluralidade de criterios e documentalmente simplificado, cofinanciado polo Fondo Europeo de Desenvolvemento Rexional (80 %), no marco do programa operativo Feder Galicia 2014-2020, no obxectivo temático 6, prioridade de investimento 6.3, obxectivo específico 6.3.2.
– Contratación, suxeita a regulación harmonizada, do servizo por lotes do mantemento integral e conservación do Camiño de Santiago, polo procedemento aberto, con pluralidade de criterios, tramitación anticipada.
– Contratación da obra de construción da recuperación, sinalización e mellora do camiño Fisterra-Muxía.
– Natureza e alcance da xestión encomendada: esta encomenda ten natureza intersubxectiva, ao realizarse entre entidades públicas pertencentes ao sector público autonómico dotadas de personalidade xurídica propia e ao ser a Axencia Galega de Infraestruturas medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia da encomenda: ata o 31.12.2017.
– Causas de resolución: incumprimento total ou parcial dalgunha das condicións esenciais que regulan a presente encomenda de xestión, o transcurso do tempo estipulado sen que se realizasen as actividades acordadas, o mutuo acordo das partes asinantes e a denuncia por causas de interese público, por instancia de calquera das partes.
Santiago de Compostela, 21 de febreiro de 2017
RESOLUCIÓN do 15 de febreiro de 2017 pola que se dá publicidade á denegación de axudas a zonas con limitacións naturais en áreas de montaña solicitadas ao abeiro da Orde do 29 de xaneiro de 2016.
Fondo Galego de Garantía Agraria — III. Outras disposicións — 27/02/2017

Mediante a Orde do 29 de xaneiro de 2016 (DOG nº 20, do 1 de febreiro) a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao Sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007 do 13 de xuño, de subvencións de Galicia, e co Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
Denegar as axudas para o pagamento a zonas con limitacións naturais en áreas de montaña correspondentes á campaña 2016 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interpoñerse recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16 da Lei 39/2015, do 1 de outubro.
Santiago de Compostela, 15 de febreiro de 2017
EXTRACTO da Orde do 31 de decembro de 2016 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2017 o dito procedemento, tramitado como expediente anticipado de gasto.
Consellería do Mar — III. Outras disposicións — 27/02/2017

BDNS (Identif.): 333268.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index)
Primeiro.
Beneficiarios
Poderán ser beneficiarios das subvencións, sen prexuízo de reunir os demais requisitos establecidos nestas bases, os pescadores enrolados en buques pesqueiros ou, segundo o caso, con titulación que permita desenvolver a actividade pesqueira.
Segundo.
Finalidade
As axudas terán como finalidade:
1. A primeira adquisición dun buque de pesca.
2. A compensación socioeconómica a pescadores que traballasen a bordo dun buque pesqueiro obxecto de axuda á paralización definitiva.
Terceiro.
Bases reguladoras
Orde do 31 de decembro de 2016 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros, cofinanciadas co Fondo Europeo Marítimo e de Pesca (FEMP) e se convoca para o ano 2017 o dito procedemento, tramitado como expediente anticipado de gasto.
Cuarto.
Importe
Para o ano 2017 as axudas concederanse de acordo coa seguinte desagregación e figuran dotadas no proxecto de orzamento de gastos da Consellería do Mar para o ano 2017, e tramitaranse de forma anticipada:
Aplicación orzamentaria: 14.02.723A.780.0. Importe: 500.000,00 € para adquisición dun buque de pesca.
Aplicación orzamentaria: 14.02.723A.770.2. Importe: 110.073,60 € para compensar os efectos da paralización definitiva.
Quinto.
Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 31 de decembro de 2016
RESOLUCIÓN do 15 de febreiro de 2017, da Secretaría Xeral de Cultura, pola que se fan públicos os códigos de identificación do censo de asociacións e entidades culturais de Galicia, correspondentes aos anos 2015 e 2016.
Consellería de Cultura, Educación e Ordenación Universitaria — III. Outras disposicións — 27/02/2017

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Secretaria Xeral de Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación,
Asignar con carácter provisional o código de identificación do censo ás asociacións e entidades culturais que se relacionan no anexo da presente resolución.
Santiago de Compostela, 15 de febreiro de 2017
A Coruña:
Ourense:
Pontevedra:
RESOLUCIÓN do 13 de febreiro de 2017 pola que se dá publicidade ás axudas concedidas ao abeiro da Orde do 22 de xuño de 2016 pola que se establecen as bases reguladoras das axudas para o establecemento de sistemas agroforestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016 (Diario Oficial de Galicia número 120, do 27 de xuño).
Consellería do Medio Rural — III. Outras disposicións — 27/02/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, alínea b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Dirección Xeral de Ordenación Forestal, por delegación da conselleira,
Publicar no Diario Oficial de Galicia as axudas concedidas ao abeiro da Orde do 22 de xuño de 2016 pola que se establecen as bases reguladoras das axudas para o establecemento de sistemas agroforestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016, que figuran como anexo a esta resolución.
Santiago de Compostela, 13 de febreiro de 2017
Convocatoria: Orde do 22 de xuño de 2016 pola que se establecen as bases reguladoras das axudas para o establecemento de sistemas agroforestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016 (DOG núm. 120, do 27 de xuño).
Aplicación orzamentaria:
Ano 2016: 13.02.713B.770.0, dos orzamentos xerais da Comunidade Autónoma de Galicia, dotada cun crédito total de 264.042,70 €.
Ano 2017: 13.02.713B.770.0, dos orzamentos xerais da Comunidade Autónoma de Galicia, dotada cun crédito total de 2.376.384,30 €.
Finalidade: establecemento de sistemas agroforestais, para o fomento de plantacións de castiñeiro para froito.
Beneficiarios/as e subvención:
EXTRACTO da Orde do 2 de febreiro de 2017 pola que se convocan axudas para a realización de actividades de formación en linguas estranxeiras no ano 2017, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 27/02/2017

BDNS (Identif.): 331304.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Alumnado de centros sostidos con fondos públicos que impartan ensinanzas de réxime xeral, durante o curso 2016/17, na Comunidade Autónoma de Galicia e que estea cursando 1º, 2º, 3º ou 4º de educación secundaria obrigatoria ou 1º ou 2º de bacharelato.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación dirixidas á mellora das competencias en lingua inglesa do alumnado de distintos niveis dos centros docentes sostidos con fondos públicos en Galicia, durante o ano 2017.
Terceiro. Bases reguladoras
Orde do 2 de febrero de 2017 pola que se convocan axudas para a realización de actividades de formación en linguas estranxeiras no ano 2017, destinadas ao alumnado dos centros docentes sostidos con fondos públicos, en réxime de concorrencia competitiva.
Cuarto. Importe
Importe total da convocatoria: 299.340 euros.
Nº de prazas: 682.
Importe individual: a contía da axuda para cada persoa beneficiaria será a resultante de aplicar a diferenza entre o custo por praza e a achega que lle corresponda segundo os custos e os grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 2 de febreiro de 2017
RESOLUCIÓN do 13 de febreiro de 2017 pola que se dá publicidade ás axudas concedidas ao abeiro da Orde do 22 de setembro de 2016 pola que se establecen as bases reguladoras de subvencións para a concesión, en réxime de concorrencia non competitiva, das axudas para a reposición de infraestruturas e equipamentos privados danados e por danos nas explotacións agrícolas e gandeiras ocasionados polos incendios forestais, e se convocan para o ano 2016.
Consellería do Medio Rural — III. Outras disposicións — 27/02/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, alínea b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Dirección Xeral de Ordenación Forestal, por delegación da conselleira,
Publicar no Diario Oficial de Galicia as axudas concedidas ao abeiro da Orde do 22 de setembro de 2016 pola que se establecen as bases reguladoras de subvencións para a concesión, en réxime de concorrencia non competitiva, das axudas para a reposición de infraestruturas e equipamentos privados danados e por danos nas explotacións agrícolas e gandeiras ocasionados polos incendios forestais, e se convocan para o ano 2016, que figuran como anexo a esta resolución.
Santiago de Compostela, 13 de febreiro de 2017
Convocatoria: Orde do 22 de setembro de 2016 pola que se establecen as bases reguladoras de subvencións para a concesión, en réxime de concorrencia non competitiva, das axudas para a reposición de infraestructuras e equipamentos privados danados e por danos nas explotacións agrícolas e gandeiras ocasionados polos incendios forestais, e se convocan para o ano 2016 (DOG núm. 188, do 3 de outubro).
Aplicación orzamentaria:
Ano 2016: 13.02.713B.770.0 CP 2010 00929 (475.000 €) e CP 2016 00208 (125.000 €) dos orzamentos xerais da Comunidade Autónoma de Galicia.
Ano 2017: 13.02.713B.770.0 CP 2010 00929 (400.000 €) dos orzamentos xerais da Comunidade Autónoma de Galicia.
Finalidade: axudas no réxime de minimis a favor das persoas afectadas polos danos causados polos incendios forestais que se produciron en agosto e setembro de 2016, coa finalidade de reparar eses danos.
Beneficiarios/as e subvención:
DECRETO 20/2017, do 9 de febreiro, polo que se aproba o cambio de titularidade da estrada provincial EP-2002 Gran Vía-avenida de Madrid. Rúa Emilia Pardo Bazán. Tramo comprendido entre a avenida de Madrid e a intersección coa avenida Arquitecto Palacios, a prol do Concello de Vigo.
Consellería de Infraestruturas e Vivenda — III. Outras disposicións — 27/02/2017

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón, no artigo 9.7, que os cambios de titularidade poderán abranguer estradas, tramos delas, elementos funcionais e/ou espazos da zona de dominio público adxacente.
A Deputación Provincial de Pontevedra solicita á Consellería de Infraestruturas e Vivenda o cambio de titularidade a prol do Concello de Vigo da estrada provincial EP-2002 Gran Vía-avenida de Madrid. Rúa Emilia Pardo Bazán. Tramo comprendido entre a avenida de Madrid e a intersección coa avenida Arquitecto Palacios.
O día 30.12.2016, o Concello de Vigo e a Deputación Provincial de Pontevedra asinaron un convenio de colaboración en que ambas as dúas administracións poñían de manifesto a súa conformidade co cambio de titularidade proposto.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día nove de febreiro de dous mil dezasete,
Artigo 1
Apróbase o cambio de titularidade a prol do Concello de Vigo da estrada provincial EP-2002 Gran Vía-avenida de Madrid. Rúa Emilia Pardo Bazán. Tramo comprendido entre a avenida de Madrid e a intersección coa avenida Arquitecto Palacios.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Vigo deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Vigo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, nove de febreiro de dous mil dezasete
RESOLUCIÓN do 14 de febreiro de 2017 de cesamento e nomeamento de membros do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 27/02/2017

O presidente do Comité Territorial de Ética da Investigación de Santiago-Lugo enviou o 8.2.2017 un escrito á Secretaría Xeral Técnica da Consellería de Sanidade, no cal comunica o cesamento por petición propia dunha persoa membro do Comité Territorial de Ética da Investigación de Santiago-Lugo e propón o nomeamento de dúas persoas.
Antecedentes:
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Santiago-Lugo, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas:
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres.
Pola súa banda, o punto 6 do artigo 9 do citado Decreto 63/2013, do 11 de abril, dispón que o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación, de modo que supoña a perda dos requisitos para integrar o comité, ou por incumprimento notorio das súas funcións, por criterio do comité, e logo de audiencia do interesado.
Logo de ver o que se expuxo e de acordo coa proposta que efectuou a Secretaría Xeral Técnica desta Consellería,
Revogar o nomeamento da persoa que se relaciona no anexo, por solicitude súa, como membro do Comité Territorial de Ética da Investigación de Santiago-Lugo.
Así mesmo, nomear as persoas que se relacionan no anexo coa finalidade de manter os requisitos para a acreditación dese comité.
Santiago de Compostela, 14 de febreiro de 2017
Revógase o nomeamento da seguinte persoa:
– María Isabel Loza García.
Noméanse as seguintes persoas:
– Rafael Carlos Vidal Pérez, especialista en cardioloxía.
– Jaime Gulín Dávila, titulado en farmacia.
ORDE do 14 de febreiro de 2017 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 24/02/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O cesamento de Tomás Fole Díaz como vogal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa, agradecéndolle os servizos prestados.
Santiago de Compostela, 14 de febreiro de 2017
ORDE do 14 de febreiro de 2017 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 24/02/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O nomeamento de Lino Mouriño Santiago como vogal do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Santiago de Compostela, 14 de febreiro de 2017
RESOLUCIÓN do 10 de xaneiro de 2017, da Dirección Xeral de Xuventude, Participación e Voluntariado, pola que se procede á publicación das subvencións concedidas ao abeiro da Orde do 19 de abril de 2016 pola que se regulan as bases que rexerán as subvencións para entidades de acción voluntaria de carácter privado para o fomento e a realización de actividades de voluntariado, e se procede á súa convocatoria para o ano 2016.
Consellería de Política Social — III. Outras disposicións — 31/01/2017

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, e conforme coa normativa indicada, procédese á seguinte publicación:
Convocatoria: Orde do 19 de abril de 2016 pola que se regulan as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2016.
Programa. Para actividades de voluntariado dos distintos programas presentados polas entidades de carácter privado sen ánimo de lucro, sempre que desenvolvan proxectos de acción voluntaria no ámbito territorial da Comunidade Autónoma de Galicia nas seguintes áreas: sensibilización, para o fomento do voluntariado; formación de carácter permanente do seu persoal e coordinación, a través do fomento do traballo en rede das diferentes entidades.
Crédito orzamentario: un total de 145.245 € (cento corenta e cinco mil douscentos corenta e cinco euros) da aplicación orzamentaria 12.05.312F.481.0 (proxecto 2015 00526), para as entidades de acción voluntaria de carácter privado.
Finalidade. Fomentar e realizar actividades de voluntariado, das cales se subvencionarán os gastos correntes derivados destas, entre os que se inclúen: a contratación de persoal técnico, de persoal experto, de material funxible, dos servizos telefónicos, postais e telegráficos e dos seguros das persoas voluntarias. A contía máxima da axuda non superará os 4.000 € nin o 75 % do orzamento total do proxecto presentado.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 10 de xaneiro de 2017
Beneficiario: entidades de acción voluntaria de carácter privado de Galicia.
Aplicación orzamentaria: 12.05.312F.481.0.
Orzamento: 145.245 € (crédito orzamentario establecido pola Orde do 19 de abril de 2016; DOG núm. 85, do 4 de maio).
RESOLUCIÓN do 5 de xaneiro de 2017, da Dirección Xeral de Xuventude, Participación e Voluntariado, pola que se procede á publicación das subvencións concedidas ao abeiro da Orde do 11 de marzo de 2016 pola que se regulan as bases que rexerán as subvencións a entidades de acción voluntaria e a entidades locais enmarcadas no Programa de servizo de voluntariado xuvenil, e se procede á súa convocatoria para o ano 2016.
Consellería de Política Social — III. Outras disposicións — 31/01/2017

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, e conforme coa normativa indicada, procédese á seguinte publicación:
Convocatoria: Orde do 11 de marzo de 2016 pola que se regulan as bases das subvencións para entidades de acción voluntaria e entidades locais enmarcadas no Programa servizo de voluntariado xuvenil e se procede a súa convocatoria para o ano 2016.
Programa: servizo de voluntariado xuvenil para a incorporación de persoas mozas galegas nas actividades dos proxectos de voluntariado das entidades de acción voluntaria e das entidades locais inscritas no Rexistro de Acción Voluntaria de Galicia, correspondendo a súa resolución á directora xeral de Xuventude, Participación e Voluntariado, por delegación do conselleiro de Política Social.
Crédito orzamentario: un total de 375.000 € (trescentos setenta e cinco mil euros) correspondendo 200.000 € (douscentos mil euros) á aplicación orzamentaria 12.05.312F.481.0 (proxecto 2015 00526), para as entidades de acción voluntaria, e á aplicación 12.05.312F.460.0 (proxecto 2015 00526), por un importe de 175.000 € (cento setenta e cinco mil euros) para entidades locais.
Finalidade: fomentar a integración de persoas mozas galegas, entre 16 e 30 anos, nas accións voluntarias dos proxectos de voluntariado presentados por entidades de acción voluntaria e entidades locais, e que se realicen no ámbito territorial da Comunidade Autónoma de Galicia, prioritaria pero non exclusivamente nalgunha das seguintes áreas: actividades relacionadas co Camiño de Santiago, de recuperación da cultura, arte e tradicións populares galegas, con colectivos en situación de risco, actividades xuvenís, ambientais, relacionadas coa igualdade de xénero e a posta en marcha de programas de voluntariado por parte da entidade no ámbito familiar.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 5 de xaneiro de 2017
EXTRACTO da Orde do 27 de xaneiro de 2017 pola que se establecen as bases reguladoras para a concesión de subvencións, en réxime de concorrencia non competitiva, relativas ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2017 (códigos do procedemento IN412A e IN412B).
Consellería de Economía, Emprego e Industria — III. Outras disposicións — 31/01/2017

BDNS (Identif.): 329805.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Persoas físicas propietarias ou titulares de calquera dereito sobre vivendas de uso residencial e comunidades ou mancomunidades de veciños, sempre que a actuación subvencionable se realice en inmobles sitos na Comunidade Autónoma de Galicia.
Segundo. Obxecto
Subvencionar a rehabilitación dos ocos acristalados da fachada, tanto no referente ao acristalamento como aos marcos ou perfís, co fin de acadar melloras significativas na demanda enerxética do edificio e os conseguintes aforros en termos económicos, así como para a selección de entidades colaboradoras que participan na súa xestión.
Terceiro. Bases reguladoras
Establécense nesta mesma orde de convocatoria.
Cuarto. Contía
A dotación orzamentaria é de 1.500.000 €.
A contía da axuda ascenderá a un máximo de 100 €/m2 de oco, cuns límites de 3.000 € por vivenda unifamiliar/piso ou edificios de vivendas. Para o caso de comunidades de propietarios, a axuda máxima será de 3.000 € por vivenda unifamiliar/piso, co máximo de 50.000 € por edificio.
En calquera caso, a cantidade da subvención non poderá ser superior ao 25 % do custo total da obra.
Quinto. Prazo de adhesión de entidades colaboradoras e de presentación de solicitudes
O prazo de presentación de solicitudes de adhesión de entidades colaboradoras será de 5 días hábiles a partir do día 1 de febreiro de 2017 incluído (código de procedemento IN412A).
O prazo de presentación das solicitudes de axuda comezará o día 1 de marzo e finalizará o 29 de setembro de 2017, agás que se produza o suposto de esgotamento de crédito. Neste caso informarase do peche adiantado do prazo de solicitude a través da páxina web da Dirección Xeral de Enerxía e Minas e no Diario Oficial de Galicia (código de procedemento IN412B).
Santiago de Compostela, 27 de xaneiro de 2017
RESOLUCIÓN do 27 de outubro de 2017, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 7 de agosto de 2017 pola que se establecen as bases que rexerán a concesión de subvencións a entidades sen ánimo de lucro para o desenvolvemento de programas de inserción laboral dirixidos a mulleres en situación de violencia de xénero na Comunidade Autónoma de Galicia, cofinanciada polo Fondo Social Europeo, e se procede á súa convocatoria para os anos 2017 e 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/11/2017

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 7 de agosto de 2017, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para o desenvolvemento de programas de inserción laboral dirixidos a mulleres en situación de violencia de xénero na Comunidade Autónoma de Galicia, cofinanciada polo Fondo Social Europeo, e se procede á súa convocatoria para os anos 2017 e 2018 (DOG núm. 156, do 18 de agosto), que se indican no anexo, cun importe total concedido de 537.394,09 euros, con cargo á aplicación 05.11.313D.481.02 (código de proxecto 2015 00154), dos orzamentos xerais da Comunidade Autónoma de Galicia, de acordo coa seguinte distribución:
Ano 2017: 93.136,59 euros.
Ano 2018: 444.257,50 euros.
Esta convocatoria está financiada ao 80 % con fondos FSE do programa operativo de Galicia 2014-2020, obxectivo temático 9 «promover a inclusión social e loitar contra a pobreza e calquera forma de discriminación», prioridade de investimento 9.3 «loita contra toda forma de discriminación e promoción da igualdade de oportunidades», obxectivo específico 9.3.1 «Aumentar a integración sociolaboral das persoas pertencentes a colectivos máis vulnerables, a través de actuacións que fomenten a igualdade de xénero e a conciliación da vida persoal e laboral, evitando, pola súa vez, a discriminación múltiple».
Santiago de Compostela, 27 de outubro de 2017